
ΤΕΥΧΟΣ ΔΕΥΤΕΡΟ 


Αρ 


. Φύλλου 617 


ΑΠΟΦΑΣΕΙΣ 

Αριθμ. 9639/2638 

Τροποποίηση του Οργανισμού Εσωτερικής Υπη¬ 
ρεσίας του Δήμου Ελληνικού - Αργυρούπολης. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1 .Τις διατάξεις του ν. 3852/2010 (ΦΕΚ 87/Α72010) «Νέα 
Αρχιτεκτονική της Αυτοδιοίκησης και της Αποκεντρω¬ 
μένης Διοίκησης - Πρόγραμμα Καλλικράτης», όπως έχει 
τροποποιηθεί με το ν. 4555/2018, σε συνδυασμό με τις 
διατάξεις του ν. 2503/1997 (ΦΕΚ 107/Α71997) «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις». 

2. Τις διατάξεις του π.δ. 135/2010 (ΦΕΚ 228/Α72010) 
«Οργανισμός της Αποκεντρωμένης Διοίκησης Αττικής», 
όπως ισχύει. 

3. Τις διατάξειςτων άρθρων 28 και 28Α του ν. 4325/2015 
(ΦΕΚ47/Α72015) «Εκδημοκρατισμός της Διοίκησης - Κα¬ 
ταπολέμηση Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις», 
όπως συμπληρώθηκε με τις διατάξεις του άρθρου 24 του 
ν. 4368/2016 (ΦΕΚ 21 /Α72016) «Μέτρα για την επιτάχυν¬ 
ση του κυβερνητικού έργου και άλλες διατάξεις». 

4. Τις διατάξεις των άρθρων 63, και 280 του ν. 3852/ 
2010 «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης» 
(ΦΕΚ 87/Α707-06-2010). 

5. Τις διατάξειςτων άρθρων 10, του ν. 3584/2007 «Κύ¬ 
ρωση του Κώδικα Κατάστασης Δημοτικών και Κοινοτι¬ 
κών Υπαλλήλων» (ΦΕΚ 143/Α728.06.2007). 

6. Τις διατάξεις των άρθρων 87, 88, 89, 90 και 99 του 
ν. 3584/2007 «Κύρωση του Κώδικα Κατάστασης Δημοτι¬ 
κών και Κοινοτικών Υπαλλήλων» (ΦΕΚ 143/Α728.06.2007) 
όπως έχουν αντικατασταθεί από τις παρ. 4,5,6 του άρ¬ 
θρου 29 του ν. 4369/2016 (ΦΕΚ 33/Α727.02.2016). 

7. Τις διατάξεις του άρθρου 168 του ν. 4270/2014 «Εσω¬ 
τερικός έλεγχος». 

8. Το αριθμ. 44754/28.08.2018 έγγραφο του Υπουργείο 
Εσωτερικών με θέμα: Σύσταση μονάδων εσωτερικού 
ελέγχου στους ΟργανισμούςΤοπικής Αυτοδιοίκησης. 


9. Την αριθμ. 26109/05.06.2018 εγκύκλιο του Υπουρ¬ 
γείου Εσωτερικών με θέμα "Εφαρμογή του προβαδί¬ 
σματος κατηγοριών κατά την επιλογή προϊσταμένων 
σε θέσεις ευθύνης των ΟΤΑ α' και β' βαθμού", καθώς και 
της αριθμ. ΔΙΔΑΔ/Φ.35.50/2412/ΟΙΚ.21795/18.06.2018 
όμοιας του Υπουργείου Διοικητικής Ανασυγκρότησης, 
με θέμα "Προβάδισμα κατηγοριών-προϊστάμενοι ορ¬ 
γανικών μονάδων". 

10. Το αριθμ. 40645/03.08.2018 έγγραφο του Υπουρ¬ 
γείου Εσωτερικών με θέμα "Εφαρμογή του προβαδί¬ 
σματος κατηγοριών κατά την επιλογή προϊσταμένων 
σε θέσεις ευθύνης των ΟΤΑ α' και β' βαθμού". 

11. Το αριθμ. 44754/28.08.2018 έγγραφο του Υπουρ¬ 
γείο Εσωτερικών με θέμα: Σύσταση μονάδων εσωτερικού 
ελέγχου στους ΟργανισμούςΤοπικής Αυτοδιοίκησης. 

12. Την 27626/21890/26.05.2014 απόφαση του Γενικού 
Γραμματέα Αποκεντρωμένης Διοίκησης Αττικής (ΦΕΚ 
1594/Β717.06.2014), περί έγκρισης του ΟΕΥ του Δήμου 
Ελληνικού -Αργυρούπολης. 

13. Την 40013/15030/04.08.2016 απόφαση του Γενικού 
Γραμματέα Αποκεντρωμένης Διοίκησης Αττικής (ΦΕΚ 
2800/Β706.09.2016), περί τροποποίησης του ΟΕΥ του 
Δήμου Ελληνικού -Αργυρούπολης. 

14. Την 63869/23528/28.08.2017 απόφαση του Συντο¬ 
νιστή Αποκεντρωμένης Διοίκησης Αττικής (ΦΕΚ 3036/ 
Β704.09.2017) περί τροποποίησης του ΟΕΥ του Δήμου 
Ελληνικού -Αργυρούπολης. 

15. Την 349/28.11.2018 απόφαση του Δημοτικού Συμ¬ 
βουλίου του Δήμου Ελληνικού-Αργυρούπολης, περί τρο¬ 
ποποίησης του Οργανισμού Εσωτερικής Υπηρεσίας. 

16. Τη γνωμοδότηση του οικείου Υπηρεσιακού Συμ¬ 
βουλίου που διατυπώθηκε στο αριθμ. 22/2018 πρακτικό 
του. 

17. Την αριθμ. 2/2019 εισήγηση της Εκτελεστικής Επι¬ 
τροπής του Δήμου Ελληνικού-Αργυρούπολης, σύμφωνα 
με το άρθρο 63 του ν. 3852/2010. 

18. Την 19/28.01.2019 απόφαση του Δημοτικού Συμ¬ 
βουλίου του Δήμου Ελληνικού-Αργυρούπολης, περί τρο- 
ποποίησηςτης 349/2018 προηγούμενης απόφασηςτου 
Δημοτικού Συμβουλίου περί μερικής "τροποποίησης του 
Οργανισμού Εσωτερικής Υπηρεσίας του Δήμου Ελληνι- 
κού-Αργυρούπολης". 

19. Την οικ. 45873/17114/01.06.2017 (ΦΕΚ 2055/Β7 
14.06.2017) απόφαση του Συντονιστή Αποκεντρωμέ- 

νης Διοίκησης Αττικής, περί μεταβίβασης δικαιώματος 
υπογραφής. 

Για τους λόγους αυτούς, αποφασίζουμε: 

Εγκρίνονται οι 349/2018,19/2019 αποφάσεις του Δη¬ 
μοτικού Συμβουλίου του Δήμου Ελληνικού-Αργυρού- 
πολης, περί τροποποίησης του Οργανισμού Εσωτερικής 
Υπηρεσίας του εν λόγω Δήμου, ο οποίος έχει ως εξής: 

19/28.01.2019 απόφαση του Δημοτικού Συμβουλίου 
του Δήμου Ελληνικού-Αργυρούπολης, περί τροποποί¬ 
ησης της 349/2018 προηγούμενης απόφασης του Δη¬ 
μοτικού Συμβουλίου περί μερικής "τροποποίησης του 
Οργανισμού Εσωτερικής Υπηρεσίας του Δήμου Ελληνι- 
κού-Αργυρούπολης". 

Στο «ΜΕΡΟΣ 1 ΔΙΑΡΘΡΩΣΗ ΥΠΗΡΕΣΙΩΝ ΤΟΥ ΔΗΜΟΥ» 
και ειδικότερα στο «Άρθρο 1 Διάρθρωση Κεντρικών Υπη¬ 
ρεσιών» και στην παρ. 13 "Δ/νση Οικονομικών Υπηρεσι¬ 
ών" η υποπαράγραφος α) "Τμήμα Εξόδων" καταργείται 
και στη θέση της προσθέτονται δύο νέες υποπαράγραφοι: 
α) Τμήμα Λογιστηρίου και Μισθοδοσίας 
β) Τμήμα Προμηθειών και Αποθήκης 
Οι άλλες υποπαράγραφοι της παραγράφου 13 ανα- 
ριθμούνται σε 

γ) Τμήμα Εσόδων και Περιουσίας και 
δ) Τμήμα Ταμειακής Υπηρεσίας 

20. Στο «ΜΕΡΟΣ 1 ΔΙΑΡΘΡΩΣΗ ΥΠΗΡΕΣΙΩΝ ΤΟΥ ΔΗ¬ 
ΜΟΥ» και ειδικότερα στο «Άρθρο 1 Διάρθρωση Κεντρι¬ 
κών Υπηρεσιών» στο τέλος αυτού προστίθεται η οργα¬ 
νική Μονάδα του Εσωτερικού Ελέγχου ως εξής: 

"18. ΑυτοτελέςΤμήμα Εσωτερικού Ελέγχου" 

21. Στο «ΜΕΡΟΣ 2 ΑΡΜΟΔΙΟΤΗΤΕΣ ΥΠΗΡΕΣΙΩΝ» και 
στο άρθρο 15 "Αρμοδιότητες Δ/νσης Οικονομικών Υπη¬ 
ρεσιών" καταργείται η Παράγραφος α) "Τμήμα Εξόδων" 
και στη θέση της προστίθεται νέα παράγραφος α) με 
τίτλο: "Τμήμα Λογιστηρίου και Μισθοδοσίας" και νέα 
παράγραφος β) με τίτλο: "Τμήμα Προμηθειών και Απο¬ 
θήκης" με αντίστοιχη αναρίθμηση των υφισταμένων πα¬ 
ραγράφων β και γ σε γ και δ αντίστοιχα, με τις κάτωθι 
αρμοδιότητες: 

α) Τμήμα Λογιστηρίου και Μισθοδοσίας 
Αρμοδιότητες Προϋπολογισμού, Λογιστηρίου και Οι¬ 
κονομικών Πληροφοριών. 

Συνεργάζεται με τις επιμέρους δημοτικές υπηρεσίες 
για την παροχή οικονομικών στοιχείων, πληροφοριών, 
κατευθύνσεων και μεθοδολογιών, που θα επιτρέπουν 
την κατάρτιση από τις υπηρεσίες των προϋπολογισμών 
τους σε συνάρτηση με τα αντίστοιχα προγράμματά τους. 

Συγκεντρώνει τους επιμέρους προϋπολογισμούς των 
υπηρεσιών, διαμορφώνει και εισηγείται το συνολικό προ¬ 
ϋπολογισμό του Δήμου προς έγκριση από τα αρμόδια 
όργανα. 

Παρακολουθεί την εκτέλεση του προϋπολογισμού, 
επισημαίνει τις αποκλίσεις μεταξύ απολογιστικών και 
προϋπολογιστικών μεγεθών, μεριμνά για την ερμηνεία 
των αποκλίσεων και εισηγείται τις αναγκαίες διορθωτικές 
ενέργειες. 

Συνεργάζεται με τις υπόλοιπες υπηρεσίες του Δήμου 
για την τήρηση των διαδικασιών αμφίδρομης ενημέ¬ 
ρωσης και ροής των οικονομικών πληροφοριών που 
σχετίζονται με την εκτέλεση και την αναθεώρηση των 
προϋπολογισμών κάθε υπηρεσίας. 


Ελέγχει τα αιτήματα των υπηρεσιών, εκδίδει σχετική 
απόφαση ή πρόταση ανάληψης υποχρέωσης, την κατα¬ 
χωρεί με μοναδικό αριθμό στο βιβλίο Μητρώου Δεσμεύ¬ 
σεων και διαβιβάζει υπογεγραμμένο αντίγραφο στην 
υπηρεσία που αιτήθηκε τη δαπάνη. 

Διαβιβάζει στα αρμόδια συλλογικά/ατομικά όργανα 
τις εισηγήσεις των υπηρεσιών που αιτούνται δαπάνες 
και μετά τη λήψη της σχετικής απόφασης από τα όργανα 
αυτά προβαίνει στη θεώρηση των προτάσεων ανάληψης 
υποχρέωσης για την έγκριση της δαπάνης και τη διάθεση 
της πίστωσης. 

Τηρεί αρχείο με τους προϋπολογισμούς και απολογι¬ 
σμούς των Νομικών Προσώπων του Δήμου. 

Εισηγείται την αναμόρφωση του προϋπολογισμού με 
την εγγραφή νέων κωδικών αριθμών εσόδων και εξόδων 
και την χορήγηση συμπληρωματικών και εκτάκτων πι¬ 
στώσεων και την καταχωρεί στο πληροφοριακό σύστη¬ 
μα του Δήμου, μετά τη λήψη της σχετικής απόφασης από 
το Δημοτικό Συμβούλιο. 

Τηρεί ειδικό αρχείο προϋπολογισμού του Δήμου και 
φυλάσσει τα πρωτότυπα και τα αντίγραφα στο αρχείο 
του, με όλες τις σχετικές εγκριτικές αποφάσεις, καθώς 
και τις αποφάσεις του Δημοτικού Συμβουλίου. 

Συγκεντρώνει όλα τα στατιστικά στοιχεία που αναφέ- 
ρονται γενικά στα οικονομικά ζητήματα που αφορούν 
το Δήμο και είναι χρήσιμα για τις προβλέψεις του προ¬ 
ϋπολογισμού. 

Εισηγείται τη σύναψη δανειακής σύμβασης μεταξύ του 
Δήμου και χρηματοπιστωτικών φορέων προκειμένου να 
ισοσκελιστεί ο προϋπολογισμός του Δήμου σύμφωνα με 
τις κείμενες νομοθετικές διατάξεις. 

Καταρτίζει και υποβάλει τριμηνιαία έκθεση της εκτέλε¬ 
σης του προϋπολογισμού προς την Οικονομική Επιτροπή 
και το Δημοτικό Συμβούλιο, σύμφωνα με το νόμο όπως 
ισχύει. 

Έχει την ευθύνη τήρησης του διπλογραφικού λογιστι¬ 
κού συστήματος και παρακολουθεί όλες τις οικονομικές 
υποχρεώσεις του Δήμου στο Διπλογραφικό Λογιστικό 
Σύστημα. 

Τηρεί το σύστημα λογιστικής απεικόνισης των οι¬ 
κονομικών πράξεων του Δήμου (Γενική και αναλυτική 
λογιστική). Παρακολουθεί την τήρηση των λογιστικών 
διαδικασιών του Κλαδικού Λογιστικού Σχεδίου. 

Τηρεί τα αντίστοιχα λογιστικά βιβλία και στοιχεία 
του Δημόσιου και του Διπλογραφικού Συστήματος 
που προβλέπονται από την νομοθεσία. Μεριμνά για τη 
σύνταξη των οικονομικών καταστάσεων (Ισολογισμό, 
Αποτελέσματα Χρήσης, Προσάρτημα κ.τ.λ.) του κάθε 
οικονομικού έτους καθώς και για τη δημοσίευση στις 
προβλεπόμενες υπό του νόμου εφημερίδες. 

Αναπτύσσει τους κωδικούς αριθμούς Γενικής Λογι¬ 
στικής, σύμφωνα με τις ανάγκες του Δή μου και συνδέει 
αυτούς με τους κωδικούς αριθμούς του προϋπολογισμού 
και τους κωδικούς της Αναλυτικής Λογιστικής. 

Παρακολουθεί και μεριμνά για την εκπλήρωση όλων 
των φορολογικών υποχρεώσεων του Δήμου. 

Παρακολουθεί και ελέγχει τη λογιστική συμφωνία των 
δοσοληπτικών λογαριασμών με τράπεζες, προμηθευτές, 
πιστωτές και άλλους συναλλασσομένους με τον Δήμο, 

καθώς και των δοσοληπτικών λογαριασμών με τα νομικά 
πρόσωπα και τα ιδρύματα του Δήμου. 

Συντάσσει τις λογιστικές και οικονομικές καταστάσεις 
που συνδέονται με το τηρούμενο λογιστικό σχέδιο (π.χ. 
ισολογισμοί και αποτελέσματα χρήσης), επιμελείται το 
λογαριασμό της γενικής εκμετάλλευσης, τηρεί τους λο¬ 
γαριασμούς τάξεως και τους αναλυτικούς λογαριασμούς 
όλων των βαθμιδών σύμφωνα με το νόμο όπως ισχύει 
και συντάσσει τα έγγραφα που πρέπει να συνοδεύουν 
τις οικονομικές καταστάσεις για την υποβολή τους στα 
αρμόδια όργανα του Δήμου προς έγκριση. 

Προβαίνει στην απογραφή και αποτίμηση των περιου¬ 
σιακών στοιχείων του Δήμου όποτε αυτές απαιτούνται 
και οπωσδήποτε στο τέλος κάθε χρήσης προβαίνει στις 
αποσβέσεις και τηρείτο Μητρώο παγίων. 

Μεριμνά για την τήρηση των διαδικασιών ορισμού 
ορκωτών ελεγκτών λογιστών για τον έλεγχο των οικονο¬ 
μικών καταστάσεων καθώς και των διαδικασιών ελέγχου 
των οικονομικών καταστάσεων από τους ορκωτούς ελε¬ 
γκτές λογιστές, παρέχοντας τις απαραίτητες πληροφο¬ 
ρίες και βοήθεια προς αυτούς. 

Μεριμνά για τη σύνταξη και υποβολή στατιστικών και 
λοιπών πινάκων - στοιχείων καθώς και μηνιαίες, τριμη¬ 
νιαίες, ετήσιες καταστάσεις, τις οποίες αποστέλλει στα 
αρμόδια όργανα του Δήμου καθώς και προς τις εκτός 
Δήμου δημόσιες υπηρεσίες (Υπουργεία, Ελεγκτικές Υπη¬ 
ρεσίες κ.λπ.). 

Μεριμνά για την παροχή κάθε είδους στοιχείων που 
ζητούνται από Δημόσιες/Ελεγκτικές Υπηρεσίες σύμφω¬ 
να με τις διαδικασίες που ισχύουν εκάστοτε. 

Τηρεί ειδικά συστήματα λογιστικής και οικονομικής 
διαχείρισης Προγραμμάτων και Έργων στα οποία συμ¬ 
μετέχει ο Δήμος και που χρηματοδοτούνται από το Πρό¬ 
γραμμα Δημοσίων Επενδύσεων ή/και από ευρωπαϊκούς 
ή διεθνείς πόρους. 

Μεριμνά για την λογιστική παρακολούθηση της πο¬ 
ρείας των χρηματοδοτούμενων έργων. 

Τηρεί αρχείο Παραστατικών Διαχείρισης των προηγου¬ 
μένων προγραμμάτων και έργων σύμφωνα με τα προ- 
βλεπόμενα στους ειδικούς κανονισμούς των φορέων 
από τους οποίους προέρχεται η σχετική χρηματοδότηση. 

Φροντίζει για την παρακολούθηση των εγκεκριμένων 
δανείων του Δήμου, την τήρηση πινάκων ετήσιων το¬ 
κοχρεωλυτικών δόσεων για κάθε περίπτωση, ενημερώ¬ 
νοντας πάντοτε τη Διοίκηση για τις υποχρεώσεις αυτές 
του Δήμου. 

Μεριμνά για την ετοιμασία των περιοδικών οικονο¬ 
μικών αναφορών που σχετίζονται με την πρόοδο των 
προηγουμένων προγραμμάτων και έργων. 

Παρακολουθεί την εκτέλεση των έργων ως προς την 
οικονομική τους πλευρά καθώς και των εργολαβιών που 
εκτελούνται και ενη μερώνει το τηρούμενο σύστη μα Οι¬ 
κονομικής Παρακολούθησης Έργων σε συνεργασία με 
τις αντίστοιχες Τεχνικές Υπηρεσίες. 

Ενημερώνεται και μεριμνά για την τήρηση των δια¬ 
δικασιών χαρακτηρισμού υλικών ως άχρηστων ή ως 
υλικών που πλεονάζουν σε συνεργασία με το Τμήμα 
Αποθηκών. 


Παρακολουθεί και ενημερώνει το Μητρώο Παγίων Πε¬ 
ριουσιακών Στοιχείων αναφορικά με τυχόν μεταβολές 
που υφίστανται τα Πάγια και αποσβέσεις που διενερ- 
γούνται στο τέλος του χρόνου. 

Τηρεί Μητρώο Παγίων και παρακολουθεί την κατανο¬ 
μή τους στις Υπηρεσίες του Δήμου για την ορθή απεικό¬ 
νιση τους σε κέντρα κόστους. 

Συντάσσει τις συγκεντρωτικές καταστάσεις προμη¬ 
θευτών σύμφωνα με τον Κώδικα βιβλίων και στοιχείων. 

Αναπτύσσει και παρακολουθείτο σύστημα κοστολό¬ 
γησης (Αναλυτική Λογιστική) και μεριμνά για την κωδι¬ 
κοποίηση και τη συσχέτισή του με τους λογαριασμούς 
της Δημόσιας και Γενικής Λογιστικής. 

Παρακολουθεί και ενημερώνει τα υπό του νόμου προ- 
βλεπόμενα διαχειριστικά βιβλία των αποθηκών (κατά 
αξία) με τα εισαγόμενα και εξαγόμενα είδη και είναι 
υπεύθυνο για την οικονομική παρακολούθηση της δι¬ 
αχείρισης των υλικών. 

Συντάσσει το Ε9 και Φ.Α.Π. για τα δημοτικά ακίνητα, 
όπως ο νόμος ορίζει, σε συνεργασία με το Τμήμα Εσόδων 
και Περιουσίας. 

Μεριμνά σε συνεργασία με τις εκάστοτε ενδιαφερό- 
μενες υπηρεσίες που καταρτίζουν τις προδιαγραφές, για 
την μίσθωση ακινήτων, για την κάλυψη αναγκών του 
Δήμου σύμφωνα με τις ισχύουσες διατάξεις. 

Συντάσσει κάθε τέλος μηνός βεβαιώσεις για την συνέ¬ 
χιση χρήσεως των μισθωμένων ακινήτων από τις υπη¬ 
ρεσίες του Δήμου για την έκδοση των σχετικών ενταλ¬ 
μάτων καταβολής μισθωμάτων. 

Συντάσσει σε συνεργασία με τις εκάστοτε ενδιαφερό- 
μενες υπηρεσίες και την Νομική Υπηρεσία τα σχετικά 
μισθωτήρια - συμφωνητικά. 

Αρμοδιότητες Εκκαθάρισης δαπανών 

1. Ελέγχει τη νομιμότητα των δικαιολογητικών και 
παραστατικών στοιχείων για κάθε δαπάνη και εκδίδει 
τα χρηματικά εντάλματα πληρωμής των οφειλών του 
Δήμου. 

2. Διαβιβάζει στο Δημοτικό Ταμία με πρωτόκολλο πα¬ 
ράδοσης και παραλαβής των πρωτότυπων των ενταλμά¬ 
των με πλήρη σειρά νομίμων πρωτότυπων δικαιολογη- 
τικών και αρχειοθετεί σε ειδικούς φακέλους τα στελέχη 
των ενταλμάτων μαζί με πλήρη σειρά δικαιολογητικών 
μετά την εξόφλησή τους. 

3. Μεριμνά για την υπογραφή των χρηματικών ενταλ¬ 
μάτων καταστάσεων πληρωμής από τους αρμόδιους 
Υπηρεσιακούς παράγοντες. 

4. Μεριμνά για την ενεργοποίηση, με την έκδοση 
χρηματικού εντάλματος, της Πάγιας Προκαταβολής και 
ελέγχει την απόδοση της από τον υπόλογο. 

5. Ελέγχει τη νομιμότητα των δικαιολογητικών των 
αποδόσεων των χρηματικών ενταλμάτων προπληρω¬ 
μής και μεριμνά για την έκδοσή τους. 

6. Φροντίζει για την τήρηση ημερολογίου καταχώρι¬ 
σης εκδιδομένων χρηματικών ενταλμάτων κατά ημερο¬ 
μηνία έκδοσης αυτών και κατά αύξοντα αριθμό καθώς 
επίσης και του αντίστοιχου καθολικού δαπανών κατά 
ημερομηνία έκδοσης και κατά Κ.Α. προϋπολογισμού. 

7. Μεριμνά για την υποβολή και τη διαβίβαση των 
χρηματικών ενταλμάτων στο Ελεγκτικό Συνέδριο, για 

την παραλαβή τους από εκεί καθώς και τη διαβίβαση 
των πράξεων ή παρατηρήσεων για τα εντάλματα που 
δεν έχουν εγκριθεί, στις αρμόδιες Υπηρεσίεςτου Δήμου 
με πρωτοκολλημένες επιστολές και για την παρακολού¬ 
θηση όλων των εκκρεμούντων ενταλμάτων από το Ελε¬ 
γκτικό Συνέδριο και για την τήρηση αρχείων όλων των 
Πράξεων του Επιτρόπου. 

8. Τηρεί τα απαραίτητα βιβλία, στοιχεία και αρχεία που 
εξασφαλίζουν την σωστή λειτουργία του. 

9. Φροντίζει για την εκκαθάριση και εντολή της πληρω¬ 
μής όλων των δαπανών του Δήμου, σύμφωνα με το νόμο. 

10. Εκδίδει τα εντάλματα πληρωμής για την απόδοση 
των κρατήσεων. 

11. Παραλαμβάνει τον φάκελο με τα παραστατικά δα¬ 
πανών και διενεργεί την καταχώρισή τους. 

12. Εισηγείται τη δημιουργία υποδομών σχετικών με 
το αντικείμενο της Διεύθυνσης στην αρμόδιες Διευθύν¬ 
σεις, με στόχο την ένταξη των έργων αυτών στο Τεχνικό 
Πρόγραμμα του Δήμου. 

Αρμοδιότητες Μισθοδοσίας 

Εκκαθαρίζει τις μισθολογικές καταστάσεις. 

Εκδίδει αντίστοιχα χρηματικά εντάλματα για τις ανω¬ 
τέρω μισθολογικές καταστάσεις. 

Μεριμνά για την καταβολή της προβλεπόμενης από το 
νόμο αποζημίωσης στους υπαλλήλους του Δήμου που 
συνταξιοδοτούνται. 

Μεριμνά για τον υπολογισμό της τακτικής μισθοδοσί¬ 
ας και των έκτακτων μισθοδοσιών (υπερωρίες, νυχτερινή 
εργασία, εξαιρέσιμα, αναδρομικά, αποζημιώσεις, τρίμη¬ 
νες αποδοχές) του προσωπικού. 

Ελέγχει την ύπαρξη επαρκών πιστώσεων στους κωδι¬ 
κούς αριθμούς του προϋπολογισμού για τη μισθοδοσία 
των υπαλλήλων και εισηγείται τυχόν αναμορφώσεις. 

Μεριμνά για τον υπολογισμό των αναδρομικών επί 
των αποδοχών των υπαλλήλων που προκύπτουν από 
τη νομοθεσία ή από δικαστικές αποφάσεις. 

Εκδίδει τις ετήσιες βεβαιώσεις αποδοχών για την εφο¬ 
ρία, τα εκκαθαριστικά σημειώματα και τις πάσης φύσεως 
καταστάσεις που σχετίζονται με τη μισθοδοσία και τη 
συνταξιοδότηση των υπαλλήλων. 

Μεριμνά για τον υπολογισμό του Φόρου Μισθωτών 
Υπηρεσιών. 

Μεριμνά για την παρακράτηση σε μηνιαία βάση των 
δόσεων στεγαστικών δανείων των υπαλλήλων. 

Μεριμνά για την εφαρμογή της εισοδηματικής πολιτι¬ 
κής και των συλλογικών συμβάσεων εργασίας. 

Μεριμνά για την εφαρμογή δικαστικών αποφάσεων 
περί διατροφών, οφειλών προς το δημόσιο και οποιοσ¬ 
δήποτε άλλης τελεσίδικης δικαστικής απόφασης που 
επηρεάζει τη μισθοδοσία των υπαλλήλων. 

Προβαίνει στον υπολογισμό και στην εκτύπωση των 
εισφορών στα ασφαλιστικά ταμεία και διαβιβάζει αρ- 
μοδίως τις σχετικές καταστάσεις για ενταλματοποίηση 
και απόδοση. 

Αποστέλλει Αναλυτικές Περιοδικές Δηλώσεις (ΑΠΔ) 
στο ΙΚΑ με ηλεκτρονικό αρχείο. 

Προβαίνει σε ειδικές εργασίες που αφορούν τη μισθο¬ 
δοσία του προσωπικού ορισμένου χρόνου (υπολογισμός 
μισθοδοσιών, αποζημιώσεις απόλυσης, βεβαιώσεις ΙΚΑ, 
ΟΑΕΔ κ.λπ.). 


Εκδίδει πιστοποιητικά, βεβαιώσεις αποδοχών και ενη¬ 
μερώνει για την έκδοση πράξεων περικοπής μισθοδο¬ 
σίας. 

Μεριμνά για την εφαρμογή των υποχρεώσεων που 
απορρέουν από τις οδηγίες της Ενιαίας Αρχής Πληρω¬ 
μών. 

Συντάσσει χρηματικό κατάλογο στην περίπτωση μη 
ορθής καταβολής μισθοδοσίας σε υπάλληλο προκειμέ- 
νου για την επιστροφή των χρημάτων. 

Συντάσσει και υποβάλλει στο τέλος του έτους στην 
οικεία Δ.Ο.Υ. οριστική δήλωση Φόρου Μισθωτών Υπη¬ 
ρεσιών (Φ.Μ.Υ.). 

Παρακολουθεί τις καταστάσεις αντιμισθίας των αιρε¬ 
τών οργάνων του Δήμου και εκδίδει πράξεις περικοπής 
μισθοδοσίας. 

Μεριμνά για την ετοιμασία και την αποστολή ηλεκτρο¬ 
νικού αρχείου στην Ενιαία Αρχή Πληρωμών όπου περι¬ 
λαμβάνονται τα ποσά της μισθοδοσίας για να πιστωθούν 
οι λογαριασμοί των δικαιούχων υπαλλήλων. 

β) Τμήμα Προμηθειών και Αποθήκης 

Αρμοδιότητες Διαγωνισμών - Προκηρύξεων και Δη¬ 
μοπρασιών 

1. Συντάσσει τους όρους των διακηρύξεων όλων των 
συνοπτικών και ανοικτών διαγωνισμών, εκτός από αυ¬ 
τούς που αφορούν τις τεχνικές υπηρεσίες και μεριμνά για 
την εισήγηση προς την Οικονομική Επιτροπή. 

2. Αναρτά τις αποφάσεις και τις Διακηρύξεις στην δι- 
αδικτυακή πύλη Δήμου Ελληνικού-Αργυρούπολης, στη 
ΔΙΑΥΓΕΙΑ, στο Κ.Η.Μ.ΔΗ.Σ. και όπου αλλού απαιτείται 
από το νόμο. 

3. Μεριμνά για την κατά νόμο δημοσίευση στονΤύπο, 
στην Εφημερίδα της Κυβερνήσεως και στην επίσημη 
εφημερίδα της Ευρωπαϊκής Ένωσης. 

4. Σχεδιάζει και εισηγείται τις εσωτερικές διαδικασίες 
που σχετίζονται με την κατάρτιση του προγράμματος 
απαιτούμενων προμηθειών και υπηρεσιών του Δήμου. 

5. Αιτείται από τις υπηρεσίες του Δήμου τη σύνταξη 
και την υποβολή τεχνικών προδιαγραφών και ενδεικτι¬ 
κού προϋπολογισμού για συμβάσεις προμηθειών και 
υπηρεσιών που πρόκειται να συναφθούν. Συντάσσει τα 
συμβατικά τεύχη για την ανάθεση κατόπιν διαγωνισμού 
(Συνοπτικού ή Ανοικτού) και επιβλέπει και συντάσσει τη 
διακήρυξη για τις «πράσινες προμήθειες και συμβάσεις». 

6. Μεριμνά για την εισήγηση διενέργειας, προς το Δη¬ 
μοτικό Συμβούλιο, ενιαίων διαγωνισμών προμήθειας 
ομοειδών υλικών για λόγους επίτευξης συνθηκών πλή¬ 
ρους ανταγωνισμού και οικονομιών κλίμακος. 

7. Καταρτίζει τις τεχνικές προδιαγραφές, συντάσσει τις 
απαραίτητες μελέτες μη τεχνικού χαρακτήρα για προ¬ 
μήθειες και υπηρεσίες που αφορούν στη Διεύθυνση 
Οικονομικών Υπηρεσιών. 

8. Συνεργάζεται με τις άλλες διοικητικές μονάδες του 
Δήμου, για την εκπόνηση μελετών και την επίβλεψη εξει- 
δικευμένων προμηθειών. 

9. Εισηγείται τη συγκρότηση όλων των επιτροπών που 
απαιτούνται (διενέργειας διαγωνισμών, αξιολόγησης των 
προσφορών και παραλαβής των ειδών) στο κάθε φορά 
αρμόδιο αποφαινόμενο όργανο του Δήμου, παρακο¬ 
λουθεί τη λειτουργία τους και γενικά μεριμνά για όλα τα 

ζητήματα που αφορούν στην εκτέλεση κάθε προμήθειας 
ή υπηρεσίας μέχρι και την οριστική παραλαβή της, σύμ¬ 
φωνα πάντοτε με τις ισχύουσες διατάξεις. 

10. Ενημερώνει τις αρμόδιες υπηρεσίες για τις υπο- 
γραφείσες Συμβάσεις, τους κοινοποιεί τις σχετικές Συμ¬ 
βάσεις, και ζητά τον ορισμό υπευθύνου η επιβλέποντα 
της κάθε Σύμβασης. 

11. Παρίσταται, με εκπρόσωπο του Τμήματος στις συ¬ 
νεδριάσεις της Οικονομικής Επιτροπής με πλήρη φάκελο 
διεξαγωγής δημοπρασίας και ενημερώνεται για τις απο¬ 
φάσεις της Οικονομικής Επιτροπής επί του αποτελέσμα¬ 
τος της δημοπρασίας. 

12. Παρίσταται, όταν κρίνεται απαραίτητο, στην εκ¬ 
δίκαση ενστάσεων που λαμβάνουν χώρα όταν αυτές 
εξετάζονται από τα αρμόδια κατά το νόμο όργανα (Οι¬ 
κονομική Επιτροπή, Αποκεντρωμένη Διοίκηση, Επιτροπή 
του άρθρου 152). 

13. Συντάσσει, τροποποιεί και συμπληρώνει τους πίνα¬ 
κες με τις προγραμματιζόμενες προμήθειες, σε συνερ¬ 
γασία με τις υπόλοιπες οργανικές μονάδες του Δήμου. 

14. Διενεργεί γενικές έρευνες αγοράς για απαιτούμε- 
νες προμήθειες και αναθέσεις έργων και υπηρεσιών και 
κοστολόγηση αυτών και διατηρεί αρχείο τιμών. 

15. Μεριμνά για την προτυποποίηση όλων των τευχών 
προκηρύξεων και δημοπράτησηςτων Διευθύνσεων του 
Δήμου με τη σύνταξη, συγκέντρωση και διάθεση πρότυ¬ 
πων τεχνικών προδιαγραφών για κάθε είδους έργο, πρό¬ 
τυπων άρθρων, πρότυπων διακηρύξεων, συμβάσεων, 
συγγραφών υποχρεώσεων κ.λπ. και για τη νομική τους 
τεκμηρίωση και επικαιροποίηση (διαρκής παρακολού¬ 
θηση νομοθεσίας) σε συνεργασία με το Αυτοτελές Τμήμα 
Προγραμματισμού Οργάνωσης και Πληροφορικής και 
την Νομική Υπηρεσία. 

16. Τηρεί τα πληροφοριακά αρχεία και έγγραφα των 
συμβάσεων προμηθειών και υπηρεσιών (αρχείο προμη- 
θευομένων ειδών, αρχείο προμηθευτών, αρχείο φακέλων 
προμηθειών). 

17. Χορηγεί στους ενδιαφερομένους εντός των προ- 
βλεπομένων προθεσμιών πληροφορίες για τη διενέργεια 
των διαγωνισμών (εκτός από μελέτες τεχνικών έργων), 
όπως και αντίγραφα των Διακηρύξεων, των τευχών Δη- 
μοπράτησης και των Εντύπων Οικονομικής Προσφοράς 
και μεριμνά για την καταγραφή των στοιχείων επικοινω¬ 
νίας των νομίμων εκπροσώπων τους. 

18. Στις περιπτώσεις γενικών προμηθειών του Δήμου 
(δηλ. Προμηθειών που αφορούν περισσότερες από μία 
Διευθύνσεις ή Αυτοτελή Τμήματα) παραλαμβάνει τα 
τιμολόγια από τους προμηθευτές και διαβιβάζει αυτά 
στοΤμήμαΛογιστηρίου/Γραφείο Εκκαθάρισης Δαπανών 
για την καταχώριση αυτών στο σύστημα αφού έχει ολο¬ 
κληρώσει τους σχετικούς φακέλους προμηθειών με όλα 
τα απαιτούμενα δικαιολογητικά (εφημερίδες δημοσιεύ¬ 
σεων, διακηρύξεις, συγγραφή υποχρεώσεων, μελέτες, 
πρακτικά Οικονομικής Επιτροπής, αποφάσεις Δημοτικού 
Συμβουλίου και Οικονομικής Επιτροπής, πρωτόκολλα 
παραλαβής, δελτία εισαγωγής, έκθεση δαπάνης κ.λπ.) τα 
οποία υποβάλλει εις διπλούν στο Τμήμα Λογιστηρίου/ 
Γραφείο Εκκαθάρισης Δαπανών για την έκδοση χρημα¬ 
τικού εντάλματος πληρωμής. 


19. Διεκπεραιώνει όλες τις διαδικασίες που απαιτού¬ 
νται για τις απευθείας αναθέσεις του Δημάρχου για 
συμβάσεις παροχής υπηρεσίας, εργασίας, προμήθειας, 
που αφορούν στη Διεύθυνση ή του ανατίθεται από τη 
διοίκηση. 

Αρμοδιότητες Αποθήκης και Διαχείρισης Υλικού 

1. Είναι αρμόδιο για την τή ρηση της αρχής της ενιαίας 
και αποκλειστικής διαχείρισης των υλικών. 

2. Συντάσσει τον Κανονισμό λειτουργίας αποθηκών 
και είναι υπεύθυνο για την τήρησή του. 

3. Μεριμνά για την παραλαβή από τους αντίστοιχους 
προμηθευτές των κάθε είδους υλικών παγίων (μηχανή¬ 
ματα - εξοπλισμός) ή αναλωσίμων που απαιτεί η λειτουρ¬ 
γία του Δήμου. 

4. Ελέγχει τα στατιστικά κατανάλωσης των υλικών με 
σκοπό τον έλεγχο της κατανάλωσής τους και τον προσ¬ 
διορισμό των ετήσιων αναγκών. 

5. Συντάσσει την ετήσια απογραφή και απογράφει ξε¬ 
χωριστά τα υλικά που δεν μπορούν πλέον να χρησιμο¬ 
ποιηθούν, προκειμένου να προωθηθούν οι διαδικασίες 
εκποίησης, καταστροφής και ανακύκλωσης. Συντάσσει 
πρωτόκολλο καταστροφής και το αποστέλλει στο Τμήμα 
Λογιστηρίου. Συγκεντρώνει, επίσης, τα χρησιμοποιημένα 
ανταλλακτικά ή αναλώσιμα για προώθηση αντίστοιχων 
διαδικασιών. 

6. Καταχωρεί τα Δελτία Αποστολής, τις Επιτροπές Πα¬ 
ραλαβής, τους νέους προμηθευτές και συντάσσει Δελτία 
Εισαγωγής και Εξαγωγής. 

7. Τηρεί αποθήκη αναλωσίμων εκτυπωτών, μαγνητι- 
κών μέσων και μηχανογραφικού χαρτιού. 

8. Μεριμνά για την αποθήκευση της γραφικής ύλης για 
χρήση όλων των υπηρεσιών του Δήμου. 

9. Τηρεί ψηφιακή βάση δεδομένων (άθΐθόθηΚ) εισαγω¬ 
γής και εξαγωγής υλικών και σχετικό αρχείο στο οποίο 
αναφέρεται η ημερομηνία παραλαβής του υλικού και 
η ημερομηνία διάθεσής του στην αρμόδια Διεύθυνση 
του Δήμου. 

10. Τηρεί το αρχείο των παγίων κινητών περιουσιακών 
στοιχείων του Δήμου (μηχανήματα, οχήματα, συσκευές, 
εξοπλισμός κ.λπ.) και παρακολουθεί την κατανομή των 
παγίων αυτών στις υπηρεσίες του Δήμου. 

11. Μεριμνά για την ενημέρωση των διαχειριστικών 
βιβλίων των αποθηκών (κατά ποσότητα και αξία) με τα 
εισαγόμενα και εξαγόμενα είδη, και την τήρηση των 
διαδικασιών χορήγησης των ειδών που τηρούνται στα 
αποθέματα των αποθηκών του Δήμου. 

12. Παρακολουθεί τα αποθέματα των αποθηκών και 
διατυπώνει εισηγήσεις για την ανάγκη ανανέωσης τους. 
Συνεργάζεται σχετικά με τις δημοτικές υπηρεσίες που 
κάνουν χρήση των υλικών των αποθηκών. 

13. Είναι υπεύθυνο για την ασφαλή φύλαξη σε αποθή¬ 
κη και καλή συντήρηση του αποθήκευα μενού υλικού 
και την ακρίβεια του υπολοίπου καθώς αυτό προκύπτει 
σε κάθε στιγμή από το βιβλίο υλικού. 

14. Τηρεί και ενημερώνει έγκαιρα και σωστά τα απαι- 
τούμενα βιβλία χρεοπίστωσης μηχανών, μηχανημάτων 
και λοιπών εξαρτημάτων του Δήμου. 

15. Επιμελείται τον εφοδιασμό των υπηρεσιών με τα 
αναγκαία για την λειτουργία τους είδη. 

16. Τηρεί τις διαδικασίες χαρακτηρισμού υλικών ως 
αχρήστων ή ως υλικών που πλεονάζουν και τήρηση των 
διαδικασιών καταστροφής, απομάκρυνσης ή εκποίησης 
τους. 

17. Μεριμνά για την παραλαβή και διάθεση όλων των 
υλικών της αρμόδιας Διεύθυνσης που εισάγονται στην 
αποθήκη από την καθ' ύλη αρμόδια επιτροπή παραλαβής. 

18. Συντάσσει πρωτόκολλα παραλαβής, εκδίδει δελτία 
εισαγωγής των νέων ανταλλακτικών κατά την παραλαβή 
τους από τις εκάστοτε επιτροπές παραλαβής και δελτία 
εξαγωγής κατά την παράδοση αυτών στην ως άνω Δι¬ 
εύθυνση. 

19. Εκδίδει συγκεντρωτική κατάσταση ανταλλακτικών 
που έχουν εξαχθεί από την αποθήκη και η οποία θεω¬ 
ρείται ως προς το αληθές του περιεχομένου της από τον 
προϊστάμενο του αρμόδιου Τμήματος. 

Οι αρμοδιότητες των αναριθμισμένων Τμημάτων γ) 
"Τμήμα Εσόδων και Περιουσίας" και δ) "ΤμήμαΤαμειακής 
Υπηρεσίας" παραμένουν ως έχουν. 

4. Στο «ΜΕΡΟΣ 2 ΑΡΜΟΔΙΟΤΗΤΕΣ ΥΠΗΡΕΣΙΩΝ» και στο 
τέλοςτου ΚΕΦΑΛΑΙΟΥ 2.1: ΑΡΜΟΔΙΟΤΗΤΕΣ ΚΕΝΤΡΙΚΩΝ 
ΥΠΗΡΕΣΙΩΝ» προστίθεται «Άρθρο 20» με τίτλο «Αρμοδι¬ 
ότητες ΑυτοτελούςΤμήματος Εσωτερικού Ελέγχου», με 
αντίστοιχη αναρίθμηση των υφισταμένων άρθρων 20 
έως 30 σε 21 -31 αντίστοιχα που έχει ως εξής: 

Άρθρο 20 

Αρμοδιότητες ΑυτοτελούςΤμήματος Εσωτερικού 

Ελέγχου 

1. Μεριμνά για τον εσωτερικό έλεγχο των υπηρεσιών 
του Δήμου για τη χρήση και τη διαχείριση των πόρων. 
Ο εσωτερικός έλεγχος (ιπϊθιτιθΙ 3υάίΐ) εξετάζει την επάρ¬ 
κεια, αποτελεσματικότητα και αποδοτικότητα των δικλεί¬ 
δων ασφαλείας (ίηΐθΓΠθΙ ςοπΐΓοΙδ) που έχουν θεσπιστεί 
για την διασφάλιση της επίτευξης των στόχων του ορ¬ 
γανισμού και εισηγείται σχετικές βελτιωτικές προτάσεις. 
Ο ρόλος του είναι διαβεβαιωτικός, συμβουλευτικός και 
βοηθητικός μέσω προτάσεων και εισηγήσεων. 

2. Διενεργεί μία ανεξάρτητη, αντικειμενική, διαβεβαι¬ 
ωτική και συμβουλευτική δραστηριότητα, επαρκώς σχε¬ 
διασμένη και οργανωμένη, που μέσω των τεχνικών και 
επιστημονικών προσεγγίσεων, αξιολογεί την επάρκεια 
του Δήμου ως προς τις λειτουργίες και την εφαρμογή 
διαδικασιών και μελετά και εισηγείται διαδικασίες για την 
βελτίωση της αποτελεσματικότητας, της αποδοτικότη- 
τας, της διαφάνειας, των διαδικασιών διαχείρισης κινδύ¬ 
νων και των συστημάτων ποιότητας που εφαρμόζονται. 
Ασκεί τις λειτουργίες του εφαρμόζοντας επαγγελματικά 
πρότυπα ελέγχου (όπως είναι το Διεθνές Πλαίσιο για την 
Επαγγελματική Εφαρμογή του Εσωτερικού Ελέγχου - 
ΙΡΡΕ), που υποστηρίζουν την εφαρμογή των πιο πάνω 
στοιχείων και παρέχουν μία βάση για την προαγωγή του 
ποιοτικού ελεγκτικού έργου, το οποίο είναι συστηματικό, 
αντικειμενικό και βασισμένο σε τεκμηρίωση. 

3. Προωθεί την αξιοπιστία, τη δικαιοσύνη, ενώ παράλ¬ 
ληλα επιδιώκει να μειώσει τον κίνδυνο της διαφθοράς 
εισηγούμενο: 

• ελέγχους για τις υπάρχουσες ή τις προτεινόμενες 
διαδικασίες 


• καθορισμό οργανωτικών ή ελεγκτικών κινδύνων 

• αναθεώρηση των προτεινόμενων αλλαγών στους 
υπάρχοντες νόμους, κανόνες και στην εφαρμογή των 
διαδικασιών 

• αναθεώρηση συμβολαίων για πιθανές συγκρούσεις 
συμφερόντων. 

4. Ερευνά κατόπιν εντολής, προκειμένου να προσδι¬ 
ορίσει ανάρμοστες, ανεπαρκείς, παράνομες, ψευδείς ή 
καταχρηστικές πράξεις που έχουν ήδη γίνει και συγκε¬ 
ντρώνει τα στοιχεία που θα οδηγήσουν σε αποφάσεις 
σχετικές με εγκληματικές διώξεις, πειθαρχικές ενέργειες 
ή άλλες διαρθρωτικές κινήσεις. 

5. Βοηθά τις υπη ρεσίες να έχουν προνοητικότητα προσ¬ 
διορίζοντας τις μελλοντικές τάσεις και επικεντρώνοντας 
την προσοχή τους στις πιθανές προκλήσεις προτού αυτές 
εξελιχθούν σε κρίσεις. Επιπροσθέτως, μέσω του ελέγχου 
βασισμένου στην ανάλυση κινδύνου (ιΪ5ΐ< 035θά 3υάίΐίη9), 
η ελεγκτική διαδικασία παρέχει χρήσιμες πληροφορίες 
στον οργανισμό για τη διαχείριση των κινδύνων. 

6. Έχει πλή ρη πρόσβαση, σε όλα τα Βιβλία και τα στοι¬ 
χεία, εργαζόμενους, χώρους και δραστηριότητες όλων 
των οργανικών μονάδων του Δήμου, τα οποία είναι απα¬ 
ραίτητα για την υλοποίηση του ελεγκτικού του έργου. 
Επίσης, έχει την ευθύνη της απόλυτης διαφύλαξης του 
απόρρητου των στοιχείων και της εν γένει εχεμύθειας. 

7. Οι αρμόδιοι προϊστάμενοι και υπάλληλοι των οργα¬ 
νικών μονάδων του Δήμου συνεργάζονται και παρέχουν 
πληροφορίες στους Εσωτερικούς Ελεγκτές και γενικά 
διευκολύνουν με κάθε τρόπο το έργο τους. 

8. Παρακολουθεί τη συμμόρφωση των ελεγχόμενων 
υπηρεσιών καιτο βαθμό υλοποίησηςτων διορθωτικών, 
προληπτικών και βελτιωτικών προτάσεων (ίοΙΙονν υρ). 

9. Επισκοπεί και αξιολογεί με βάση τις γενικές αρχές της 
οικονομίας, της χρηστής δημοσιονομικής διαχείρισης, 
της αποδοτικότητας και της αποτελεσματικότητας, τις 
λειτουργίες, τις διοικητικές διαδικασίες και το εφαρμο¬ 
ζόμενο σύστημα ελέγχων, σε όλα τα επίπεδα, ώστε να 
εντοπίσει πιθανές αδυναμίες και να βελτιώσει την απο- 
τελεσματικότητά τους. 

10. Ελέγχει την αποδοτική και οικονομική χρήση των 
πόρων. 

11. Ελέγχει την αξιοπιστία και ακεραιότητα των υπο¬ 
βαλλόμενων χρηματοοικονομικών λογιστικών, στατιστι¬ 
κών και άλλων στοιχείων. 

12. Ελέγχει τη συμμόρφωση των λειτουργιών των Διευ¬ 
θύνσεων προς τους σχετικούς νόμους και τις διατάξεις. 

13. Εφαρμόζει τα εγκεκριμένα συστήματα και διαδικα¬ 
σίες για την παρακολούθηση της καλής εφαρμογής των 
εσωτερικών οργανωτικών συστημάτων, διαδικασιών και 
κανονισμών και ενημερώνει τα αρμόδια όργανα του Δή¬ 
μου στην περίπτωση που διαπιστώνονται αποκλίσεις 

14. Εξετάζει την ποσότητα και την ποιότητα του παρα- 
γόμενου έργου (έλεγχος απόδοσης). 

15. Αξιολογεί τις οργανωτικές αλλαγές και τις επιπτώ¬ 
σεις από την ανάπτυξη νέων συστημάτων και δραστη¬ 
ριοτήτων. 

16. Εξετάζει κατά πόσο προάγονται μέσα στον οργα¬ 
νισμό οι κατάλληλες ηθικές αρχές και αξίες. 




Τεύχος Β' 617/26.02.2019 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


7755 


17. Συντάσσει τα έγγραφα για την ενημέρωση του 
Δημοτικού Συμβουλίου ανά έτος για τους διενεργούμε- 
νους ελέγχους, τα πορίσματα αυτών, την πρόοδο των 
ελεγκτικών εργασιών και τον βαθμό υλοποίησης των 
προτεινόμενων προτάσεων. 

18. Συνεργάζεται με τις ελεγκτικές Υπηρεσίες όπως το 
Ελεγκτικό Συνέδριο, τον Επιθεωρητή Δημόσιας Διοίκη¬ 
σης και το Γενικό Λογιστήριο του Κράτους. 

5. Στο «ΜΕΡΟΣ 5 ΠΡΟΪΣΤΑΜΕΝΟΙ ΥΠΗΡΕΣΙΩΝ» και 
στο άρθρο 30 (πρώην 29) με τίτλο "Προϊστάμενοι Υπη¬ 
ρεσιών" και στην παρ. 7 καταργείται το Τμήμα Εξόδων 
Διεύθυνσης Οικονομικών Υπηρεσιών και στα δύο δημι- 
ουργηθέντα "Τμήμα Λογιστηρίου και Μισθοδοσίας" και 
"Τμήμα Προμηθειών και Αποθήκης" ορίζονται οι κάτωθι 
θέσεις για την επιλογή προϊσταμένων: 


ΔΙΟΙΚΗΤΙΚΗ ΕΝΟΤΗΤΑ 

ΚΛΑΔΟΣ-ΕΙΔΙΚΟΤΗΤΑ 

Τμήμα Λογιστηρίου 
και Μισθοδοσίας 

ΠΕ Οικονομικού - Λογιστικού ή ΠΕ Διοικητικού 
ή ΠΕ Διοικητικού-Οικονομικού και εν ελλείψει 
ΤΕ Διοικητικού - Λογιστικού ή ΤΕ Λογιστικού ή 
ΤΕ Διοικητικού και εν ελλείψει ΔΕ Διοικητικού 

Τμήμα Προμηθειών 
και Αποθήκης 

ΠΕ Οικονομικού - Λογιστικού ή ΠΕ Διοικητικού 
ή Π Ε Διοικητικού-Οικονομικού ή ΠΕ όλων των 
Τεχνικών Κλάδων και Ειδικοτήτων και εν ελλείψει 
ΤΕ Διοικητικού -Λογιστικού ή ΤΕ Διοικητικού ή 
ΤΕ Λογιστικού ή ΤΕ όλων των Τεχνικών Κλάδων 
και Ειδικοτήτων και εν ελλείψει ΔΕ Διοικητικού 


6. Στο «ΜΕΡΟΣ 5 ΠΡΟΪΣΤΑΜΕΝΟΙ ΥΠΗΡΕΣΙΩΝ» και στο 
άρθρο 30 (πρώην 29) με τίτλο "Προϊστάμενοι Υπηρε¬ 


σιών" και στο τέλος του πίνακα Διοικητικών Ενοτήτων 
Κλάδος-Ειδικότητα προστίθεται γραμμή πίνακα ως εξής: 

12. Αυτοτελές Τμήμα Π Ε Μηχανολόγων Μηχανικών ή ΠΕ Οικονομικού - 
Εσωτερικού Ελέγχου Λογιστικού ή ΠΕ Διοικητικού ή ΠΕ Διοικητικού-Οι- 
κονομικού και εν ελλείψει ΤΕ Τοπικής Αυτοδιοίκη¬ 
σης ή ΤΕ Διοικητικού -Λογιστικού ή ΤΕ Διοικητικού 
ή ΤΕ Λογιστικού 

Από την παρούσα τροποποίηση, επειδή θα προκό¬ 
ψουν άλλοι δύο προϊστάμενοι Τμημάτων προκαλείται 
δαπάνη σε βάροςτου προϋπολογισμού του Δήμου Ελλη¬ 
νικού - Αργυρούπολης του έτους 2019 ύψους 7.000 € και 
θα καλυφθεί από τους ΚΑ 10.6011.0001, 10.6021.0001 
γιατην μισθοδοσία τους και 10.6051.0001,10.6052.0001 
για τις εργοδοτικές εισφορές τους. Για τα επόμενα θα 
γίνεται πρόβλεψη πιστώσεων. 

Κατά τα λοιπά ισχύουν οι προγενέστερες 27626/ 
21890/26.05.2014,40013/15030/04.08.2016 και 63869/ 
23528/28.08.2017 αποφάσεις του Γενικού Γραμματέα 
Αποκεντρωμένης Διοίκησης Αττικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Φεβρουάριου 2019 

Με εντολή Συντονιστή 
Αποκεντρωμένης Διοίκησης 
Ο Αναπληρωτής Προϊστάμενος 
Γενικής Διεύθυνσης Εσωτερικής Λειτουργίας 

ΔΗΜΗΤΡΙΟΣ ΣΙΑΜΑΤΡΑΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Π/τίτίτΐΓ^ ι :■ ΙΠ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























